फ्रांस के एमानुअल मैक्रोन पहले कार्यदिवस पर करेंगे प्रधानमंत्री के नाम की घोषणा  
वह जर्मन चांसलर एंजेला मर्केल से भी मिलने जाएंगे
प्रधानमंत्री का चयन उनके लिए पहला अहम काम होगा
यह पार्टी जून में  संसदीय चुनाव लड़ेगी
फ्रांस के नए राष्ट्रपति एमानुअल मैक्रोन अपने कार्यालय में पहले पूर्ण कार्यदिवस पर प्रधानमंत्री के नाम की घोषणा के लिए तैयार हैं. इस दिन वह जर्मन चांसलर एंजेला मर्केल से भी मिलने जाएंगे.मंगलवार को सत्ता संभालने वाले 39 वर्षीय मध्यमार्गी नेता ने फ्रांस के लिए अपनी महत्वाकांक्षी योजनाएं तैयार की हैं. उन्होंने फ्रांस के चरमराए हुए आत्मविश्वास को बहाल करने और लड़खड़ाते यूरोपीय संघ के पुनर्निम्राण में मदद करने का वादा किया है.
 
प्रधानमंत्री का चयन उनके लिए पहला अहम काम होगा. ऐसा माना जा रहा है कि रिपब्लिकन पार्टी के 46 वर्षीय मध्य-दक्षिण मार्गी एडवर्ड फिलिप उनके पसंदीदा उम्मीदवार हैं.उन्हें चुने जाने से यह स्पष्ट संदेश जाएगा कि मैक्रोन अपनी नई मध्यमार्गी पार्टी रिपब्लिक ऑन द मूव में रिपब्लिकनों में से अन्य आधुनिक युवाओं को आकषिर्त करना चाहते हैं. यह पार्टी जून में संसदीय चुनाव लड़ेगी.